  Анжелика Тихонова корреспондент Росси почталэн Удмуртиысь ёзэтэз Ижкарлэн 260 ар тырмонэзлы яркыт авторской дизайнэн маркаен почта открыткаос поттӥз. Со сярысь ужъюртлэн пресс-службаез ивортэ. Открыткаос вылэ Архангел Михаиллэсь черксэ но Ижкар тыметлэн ярдурезлэсь люкетсэ пуктӥзы Открыткаосты одӥг сюрс экземплярен поттӥзы. Соосты Ижкарысь почта ёзэтъёсысь басьтыны луэ ини. Почта открыткаос вылын вож будосъёс пӧлы выем, аспӧртэм архитектураеныз, истори но лулчеберет синпелетъёсыныз кармылэн люкетэз возьматэмын. Оскисько, выль открыткаос филокартистъёслы но Удмуртиысь посткроссеръёслы но тунсыко потозы, карын вань улӥсьёслы умой кузьым луоз Наталья Завалишина, Росси почталэн Удмуртиысь ёзэтэныз кивалтӥсьлэн воштӥсезТодэ вайытом, Карлэсь нуналзэ Ижын куинь нунал пусъёзы, нош 12-тӥ инвожое Удмуртилэн шоркараз устолыкъя «Ижысь койыкъёс» ӵектос ортчоз. Тегъёс: Мерлык Ижкар Удмуртия праздникъёс лыдпусъёс  